*Tämä artikkeli käsittelee jääkiekkoilijaa. Teatteriohjaajasta kertoo artikkeli Mikko Rantanen (teatteriohjaaja).*

**Mikko Rantanen** (s. 29. lokakuuta 1996 Nousiainen) on suomalainen jääkiekkoilija, joka pelaa NHL-joukkue Colorado Avalanchessa. Seura varasi hänet ensimmäisellä kierroksella koko NHL:n varaustilaisuuden kymmenentenä pelaajana kesällä 2015. Rantanen pelaa useimmiten lähtökohtaisesti oikeana laitahyökkääjänä, mutta hän osaa pelata myös keskushyökkääjänä. Häntä on luonnehdittu pelitavaltaan voimahyökkääjäksi.

Rantanen toimi kapteenina kultaa voittaneessa Suomen nuorten maajoukkueessa vuoden 2016 turnauksessa. Keväällä 2022 Rantanen voitti Stanley Cupin Colorado Avalanchen varakapteenina. Hänet valittiin samana vuonna Suomen Vuoden jääkiekkoilijaksi. NHL-kauden 2022–2023 runkosarjassa Rantanen ylitti sekä 50 maalia että 100 tehopistettä ensimmäisenä suomalaispelaajana koko 2000-luvulla.

Ura
---

### Seuraura

#### Uran alku TPS:ssä

Rantanen on Turun Palloseuran kasvatti. Hän oli kaudella 2011–2012 joukkueensa paras pistemies ja syöttäjä C-nuorten SM-karsinnoissa tehoilla 6+11=17, jolloin Rantanen toimi myös TPS:n kapteenina. Suurimman osan kaudestaan hän pelasi kuitenkin seuran B-nuorissa, jotka voittivat kauden päätteeksi SM-pronssia.

Kaudella 2012–2013 Rantanen pelasi ensimmäisen ottelunsa TPS:n SM-liigajoukkueessa. Hän pelasi harjoituskaudella kaksi European Trophy -ottelua ollessaan vain 15-vuotias. Ensimmäisen SM-liigaottelunsa Rantanen pelasi 16 vuoden ja runsaan kuukauden ikäisenä 1. joulukuuta 2012 vieraissa Oulun Kärppiä vastaan, jolloin hän sai jääaikaa 6.40 minuuttia. Rantasesta tuli TPS:n liigahistorian kaikkien aikojen nuorin pelaaja. Liigauransa avausmaalin hän teki seuraavassa SM-liigaottelussaan 18. joulukuuta 2012 vieraissa Helsingin IFK:ta vastaan. Tällöin Rantasesta tuli 16 vuoden, yhden kuukauden ja 19 päivän ikäisenä liigahistorian kaikkien aikojen kolmanneksi nuorin maalintekijä Aleksander Barkovin ja Aleksi Saarelan jälkeen. Hänet palkittiin ottelun *Ilta-Sanomien* yhden tähden tähtipelaajana. Yhteensä Rantanen teki kauden aikana SM-liigassa 15 runkosarjaottelussa tehopisteet 2+1=3.

KHL-joukkue Neftehimik Nižnekamsk varasi Rantasen 59. pelaajana toukokuussa 2013. Varsinaisella SM-liigan tulokaskaudellaan 2013–2014 hän teki 37 runkosarjaottelussa tehopisteet 5+4=9. Lokakuussa 2014 Rantanen teki TPS:n kanssa kaksivuotisen jatkosopimuksen kevääseen 2017 saakka. Syyskaudella 2014–2015 hän teki vain yhden maalin, mutta lopulta Rantanen teki kauden aikana yhdeksän maalia ja 28 tehopistettä. Hän kuului heikon kauden pelanneen TPS:n harvoihin valopilkkuihin ja oli kauden päätyttyä joukkueensa paras pistemies kesken kauden Ruotsiin siirtyneen Ryan Laschin jälkeen. Rantanen toimi loppukaudella nuoresta 18 vuoden iästään huolimatta jo TPS:n varakapteenina, kun muussa kapteenistossa oli loukkaantumisia. Hän vahvisti myös TPS:n A-nuoria kevään 2015 pudotuspeleissä, jotka päättyivät Suomen mestaruuteen. Rantanen oli joukkueen paras pistemies ja syöttäjä tehopistein 6+8=14 ja hänen edellään pistepörssissä oli vain HPK:n Patrik Virta. Rantanen palkittiin pudotuspelien parhaana pelaajana Ville Peltonen -palkinnolla.

#### NHL-varaus ja tulokassopimus Colorado Avalancheen

Mikko Rantanen AHL:n tähdistöottelussa 1. helmikuuta 2016. 
Tammikuussa 2015 NHL:n kykyjenetsijäpalvelu listasi Rantasen Euroopassa pelaavista kenttäpelaajista toiseksi NHL:n varaustilaisuuteen 2015. Hänen edellään rankingissa oli vain ruotsalainen Oliver Kylington. Huhtikuussa Rantanen nousi rankingissa ensimmäiselle sijalle. Lopulta Colorado Avalanche varasi hänet ensimmäisellä kierroksella koko varaustilaisuuden kymmenentenä pelaajana. Rantanen oli myös varaustilaisuuden ensimmäinen Euroopan sarjoista varattu pelaaja. Hän teki jo saman kesän heinäkuussa kolmivuotisen tulokassopimuksen Avalanchen kanssa.

Rantanen onnistui ottamaan syksyn 2015 harjoitusleirin päätteeksi pelipaikan Avalanchen NHL-kokoonpanosta ja pelasi ensimmäisen NHL-ottelunsa näin ollen runkosarjan 2015–2016 avauskierroksella 8. lokakuuta 2015 Minnesota Wildia vastaan. Rantanen sai ottelussa jääaikaa 7.24 minuuttia. Hän ehti pelata kuusi NHL-ottelua ilman tehopisteitä, kunnes Avalanche lähetti Rantasen farmijoukkue San Antonio Rampageen AHL:ään. 23. tammikuuta 2016 hän onnistui tekemään ammattilaisuransa ensimmäisen kypärätempun Bakersfield Condorsia vastaan. Rantasen toinen osuma jäi Rampagen 5–2-voittoon päättyneen ottelun ratkaisumaaliksi. Hän teki AHL:ssä tulokaskautensa aikana kaikkiaan 52 runkosarjaottelussa tehopisteet 24+36=60, joilla Rantanen voitti Rampagen sisäisen piste-, maali- ja syöttöpörssin. Hän voitti myös joukkueen sisäisen tehotilaston lukemalla +20. NHL:ssä Rantanen pelasi kauden aikana yhdeksän runkosarjaottelua ilman tehopisteitä. Hänet valittiin kauden aikana myös AHL:n tähdistöotteluun. Rantanen jakoi AHL:n parhaalle tulokkaalle myönnettävän Red Garrett Memorial Awardin Providence Bruinsin Frank Vatranon kanssa. Hänet valittiin myös koko liigan toiseen tähdistökentälliseen sekä tulokkaiden tähdistökentälliseen.

#### Ura Colorado Avalanchen vakiokokoonpanossa

Kauden 2016–2017 Rantanen aloitti farmissa, sillä hän joutui kesken harjoituskauden sivuun nilkkavamman vuoksi. Neljän AHL-ottelun jälkeen Rantanen nostettiin takaisin Avalanchen NHL-vahvuuteen eikä hän palannut enää loppukaudella farmiin. Rantanen teki NHL-uransa ensimmäisen tehopisteen 5. marraskuuta 2016 Minnesota Wildia vastaan, jolloin hän syötti Gabriel Landeskogin tekemän ylivoimamaalin, joka jäi Avalanchen 1–0-voittoon päättyneen ottelun ratkaisumaaliksi. NHL-uransa avausmaalin Rantanen teki 11. marraskuuta 2016 ylivoimalla Winnipeg Jetsia vastaan. Hänet valittiin ottelun kolmostähdeksi. Rantanen teki NHL-uransa ensimmäisen kypärätempun 7. helmikuuta 2017 vieraissa Montréal Canadiensia vastaan. Hänen ensimmäinen osumansa jäi Avalanchen 0–4-voittoon päättyneen ottelun ratkaisumaaliksi. Rantasen kolmas osuma syntyi ylivoimalla. Hänet valittiin ottelun ykköstähdeksi. Kaikkiaan Rantasen varsinainen tulokaskausi NHL:ssä toi 75 runkosarjaottelussa tehopisteet 20+18=38, joilla hän oli Avalanchen paras maalintekijä ja jakoi sisäisen pistepörssin kolmannen sijan Tyson Barrien kanssa. Rantanen jakoi koko NHL:n tulokkaiden maalipörssin viidennen sijan Toronto Maple Leafsin Connor Brownin kanssa ja sijoittui tulokkaiden pistepörssissä kymmenenneksi.

Kausi 2017–2018 alkoi Rantasella alle odotusten ja hän teki kymmeneen ensimmäiseen otteluun vain tehopisteet 1+6=7 sekä keräsi teholukeman –8. Muun muassa *BSN Denver* -lehden toimittaja AJ Haefele arvosteli Rantasen alkukautta:

> »Ihan samalla tavalla kuten Nathan MacKinnonin kohdalla, Avalanche tarvitsee ison panoksen Rantaselta. Nyt hän on jäänyt aivan unholaan. Hän on ollut pettymys tasakentällisin pelatessa. Ei mitään muuta. Hänestä huokuu välinpitämättömyys niin kiekon kanssa kuin ilman kiekkoa. Hän tarvitsee ison kipinän peliinsä.» 
> 
> 

Rantasen kausi oli kokonaisuudessaan lopulta menestys, sillä hän yli kaksinkertaisti tulokaskautensa pistemäärän tehtyään runkosarjassa tehopisteet 29+55=84. Rantanen oli Avalanchen toiseksi paras pistemies Nathan MacKinnonin jälkeen. 22. helmikuuta 2018 Rantasesta tuli Los Angeles Kingsia vastaan tekemällään maalilla kaikkien aikojen neljäs 80 tehopisteeseen yhden kauden aikana yltänyt suomalaispelaaja. Samaan ovat yltäneet aiemmin vain Jari Kurri (10 kertaa), Teemu Selänne (9 kertaa) ja Olli Jokinen (2 kertaa). Rantanen voitti lopulta suomalaisten piste- ja syöttöpörssin. Pudotuspeleissä hän oli neljällä syöttöpisteellään Avalanchen paras syöttäjä Tyson Barrien kanssa.

Rantanen valittiin urallaan ensimmäistä kertaa San Josessa pelattavaan NHL All Stars -otteluun 26. tammikuuta 2019.

Syyskuussa 2019 Rantanen teki Avalanchen kanssa kuusivuotisen ja yhteensä 55,5 miljoonan dollarin arvoisen jatkosopimuksen.

Rantanen teki 5. huhtikuuta 2022 NHL-uransa 400. ottelussa myös uransa 400. tehopisteen. Kun Avalanche pelasi kauden päätteeksi Stanley Cupin loppuottelusarjaa, Rantasesta tuli seitsemällä syötöllään eniten maaliin johtaneita syöttöjä antanut pelaaja NHL:n historiassa, kun huomioon otetaan kolme ensimmäistä loppuottelusarjan ottelua. Kauden päätteeksi Colorado Avalanche voitti historiansa kolmannen Stanley Cupin, kun se kukisti loppuottelusarjan kuudennessa pelissä Tampa Bay Lightningin. Rantanen ja joukkueen toinen suomalaishyökkääjä Artturi Lehkonen pääsivät näin ollen mukaan harvalukuiseen Stanley Cup -suomalaisvoittajien joukkoon.

Kaudella 2022–2023 Rantasesta tuli kolmas suomalaispelaaja Jari Kurrin ja Teemu Selänteen jälkeen, joka on yltänyt yli 50 maaliin ja yli 100 tehopisteeseen yhden NHL-kauden aikana. Hän on ainut suomalaispelaaja, joka on kyennyt näihin suorituksiin 2000-luvun aikana. Selänne saavutti yli 50 maalia kolmesti, Kurri viidesti. Kurri saavutti yli 100 tehopistettä kuudesti, Selänne neljästi. Kaudella 2023–2024 Rantasesta tuli toinen suomalaispelaaja, joka on pystynyt kolmeen perättäiseen 50 syöttöpisteen kauteen. Jari Kurri saavutti yhdeksänä perättäisenä kautena yli 50 syöttöpistettä kausilla 1981–1990. Samalla kaudella Rantanen rikkoi myös 600 tehopisteen rajan. Hän teki sen suomalaispelaajista kolmanneksi nopeimmin, sillä vain Kurri ja Selänne ovat kyenneet siihen nopeammin. Maaliskuussa 2024 Rantanen ohitti kaikkien NHL:ssa pelannaiden suomalaisten maalipörssissä Saku Koivun nousten viidennelle sijalle.

### Maajoukkueura

Rantanen edusti Suomea maailmanmestaruuskilpailuissa vuosina 2016, 2017, 2018 ja 2023, joista ensimmäinen turnaus päättyi hopeaan. Yhteensä hän on pelannut 64 A-maaottelua tehden 18 maalia ja 57 tehopistettä. Rantanen pelasi ensimmäisen A-maaottelunsa vain 18-vuotiaana Euro Hockey Challengessa 1. huhtikuuta 2015 Klotenissa Sveitsiä vastaan. Hänen ensimmäinen A-maajoukkuemaalinsa syntyi vuoden 2017 MM-kilpailuissa Ranskan Pariisissa alkulohkon ottelussa 10. toukokuuta 2017 ylivoimalla Sloveniaa vastaan. Rantanen sai Suomen 5–2-voittoon päättyneessä ottelussa myös syöttöpisteen Sebastian Ahon tekemään voittomaaliin. MM-kilpailuissa 2023 Rantanen oli Suomen puolivälieriin jääneen joukkueen paras pistemies, mutta oli hyökkääjistä ainoa, joka ei tehnyt yhtään maalia.

Rantanen pelasi myös alle 20-vuotiaiden maailmanmestaruuskilpailuissa vuosina 2015 ja 2016, joista jälkimmäinen päättyi maailmanmestaruuteen. Ensimmäisessä turnauksessa hän oli Suomen paras pistemies ja maalintekijä neljällä osumallaan. Rantanen palkittiin joukkueensa yhtenä kolmesta parhaasta pelaajasta. Hänet valittiin myös Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Vuoden 2016 turnauksessa Rantanen toimi joukkueen kapteenina. Hänet palkittiin Venäjää vastaan pelatun loppuottelun jälkeen Suomen ottelun parhaana pelaajana.

Rantanen pelasi myös alle 18-vuotiaiden maailmanmestaruuskilpailuissa vuonna 2014, jolloin hän oli Suomen paras maalintekijä kolmella osumallaan. Rantanen valittiin turnauksen Tanskaa vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös Ivan Hlinkan muistoturnauksessa vuonna 2013, jolloin Rantanen oli Suomen paras pistemies tehopistein 3+4=7. Hänet palkittiin kauden 2013–2014 päätteeksi Suomen alle 18-vuotiaiden maajoukkueen parhaana pelaajana Mikko Koivu -palkinnolla. Rantanen pelasi myös World U-17 Hockey Challengessa vuonna 2013.

Yksityiselämä
-------------

Mikko on sisaruskatraan keskimmäinen lapsi ja ainoa poika. Hänen vanhempansa ovat Hannu ja Hannamaija Rantanen. Hannamaija Rantanen on kilpaillut yleisurheilijana Suomen-mestaruustasolla Kalevan kisoissa, kunnes ura loppui nuorena loukkaantumisiin. 

Rantanen on saanut lempinimensä Hot Wheels hänen kanssaan TPS:ssä pelanneilta joukkuetovereiltaan Derek Famularelta ja Jere Pullilta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | TPS | SM-liiga | 15 | 2 | 1 | 3 | 4 | – | – | – | – | – |
| 2013–2014 | TPS | SM-liiga | 37 | 5 | 4 | 9 | 10 | – | – | – | – | – |  |  |  |  |  |  | U18 | 5 | 3 | 2 | 5 | 0 |
| 2014–2015 | TPS | SM-liiga | 56 | 9 | 19 | 28 | 22 | – | – | – | – | – |  |  |  |  |  |  | JMM | 5 | 4 | 0 | 4 | 2 |
| 2015–2016 | Colorado Avalanche | NHL | 9 | 0 | 0 | 0 | 2 | – | – | – | – | – |  |  |  |  |  |  | JMM | 7 | 2 | 3 | 5 | 2 |
|  | San Antonio Rampage | AHL | 52 | 24 | 36 | 60 | 42 | – | – | – | – | – | Kakkostähdistö |  |  |  |  |  | MM | 5 | 0 | 1 | 1 | 2 |
| 2016–2017 | Colorado Avalanche | NHL | 75 | 20 | 18 | 38 | 22 | – | – | – | – | – |  |  |  |  |  |  | MM | 10 | 4 | 6 | 10 | 0 |
|  | San Antonio Rampage | AHL | 4 | 0 | 2 | 2 | 4 | – | – | – | – | – |
| 2017–2018 | Colorado Avalanche | NHL | 81 | 29 | 55 | 84 | 34 | 6 | 0 | 4 | 4 | 0 |  |  |  |  |  |  | MM | 8 | 5 | 6 | 11 | 6 |
| 2018–2019 | Colorado Avalanche | NHL | 74 | 31 | 56 | 87 | 54 | 12 | 6 | 8 | 14 | 4 |
| 2019–2020 | Colorado Avalanche | NHL | 42 | 19 | 22 | 41 | 14 | 15 | 7 | 14 | 21 | 6 |
| 2020–2021 | Colorado Avalanche | NHL | 52 | 30 | 36 | 66 | 34 | 10 | 5 | 8 | 13 | 4 | Kakkostähdistö |
| 2021–2022 | Colorado Avalanche | NHL | 75 | 36 | 56 | 92 | 56 | 20 | 5 | 20 | 25 | 4 | Stanley Cup |
| 2022–2023 | Colorado Avalanche | NHL | 82 | 55 | 50 | 105 | 82 | 7 | 7 | 3 | 10 | 2 |  |  |  |  |  |  | MM | 8 | 0 | 9 | 9 | 4 |
| 8 kautta | yhteensä | NHL | 490 | 220 | 293 | 513 | 298 | 70 | 30 | 57 | 87 | 20 |
| 2 kautta | yhteensä | AHL | 56 | 24 | 38 | 62 | 46 | – | – | – | – | – |
| 3 kautta | yhteensä | SM-liiga | 108 | 16 | 24 | 40 | 36 | – | – | – | – | – |

Lähteet
-------

* Mikko Rantanen QuantHockey.com -sivustolla (suomeksi)
* Mikko Rantanen The Internet Hockey Databasessa (englanniksi)
* Mikko Rantanen Eurohockey-sivustolla (englanniksi)
* Mikko Rantanen Legends of Hockey -sivustolla (englanniksi)

### Viitteet

1. ↑  15 Mikko Rantanen *Leijonat.fi*. Suomen Jääkiekkoliitto.  Arkistoitu 5.1.2016. Viitattu 23.2.2016.
2. 1 2 3 4 5 6 7 8 9 10  Mikko Rantanen *Elite Prospects*. Everysport Media Group AB.  (englanniksi)
3. ↑  Dater, Adrian: Moose is Loose; Mikko Rantanen Makes Mockery of Time Off in Avs Rout of Chicago *Colorado Hockey Now*.  30.11.2019. Viitattu 10.1.2022. (englanniksi)
4. ↑  2015 NHL Mock Draft  14.8.2014. Medium Large. Viitattu 24.8.2014. (englanniksi)
5. 1 2 3 4  Mikko Rantanen The Internet Hockey Databasessa (englanniksi)
6. ↑  Oinonen, Juha: Mikko Rantanen sentteriksi *Jatkoaika.com*.  28.10.2017. Jatkoaika. Viitattu 4.6.2018.
7. ↑  Morreale, Mike G.: Rantanen, Meier among top right wings for 2015 draft *NHL.com*.  16.6.2015. National Hockey League. Viitattu 24.1.2016. (englanniksi)
8. ↑  Artturi Lehkoselle Stanley Cup -voittomaali – Colorado Avalanche juhlii mestaruutta *Jatkoaika.com - Kaikki jääkiekosta*. Viitattu 27.6.2022.
9. ↑  Tässä ovat lajien parhaat urheilijat – Natalia Kuikka paras jalkapalloilija, Mikko Rantanen ykkönen jääkiekossa *yle.fi*.  9.1.2023. Yle. Viitattu 9.1.2023.
10. ↑  Mikko Rantanen murskasi harvinaiset rajapyykit – Pomo onnitteli kuivasti *Iltalehti*. Viitattu 8.5.2023.
11. ↑  Tilastot *liiga.fi*.  1.12.2012. Jääkiekon SM-liiga. Viitattu 2.12.2012.
12. ↑  TPS-nuorukainen lähellä liigaennätystä *liiga.fi*.  18.12.2012. Jääkiekon SM-liiga. Viitattu 19.12.2012.
13. ↑  Hirvonen, Ville: HIFK:n ylivoimapeli TPS:n turma – "Ilme oli älyttömän hyvä" *Jatkoaika.com*.  18.12.2012. Jatkoaika. Viitattu 19.12.2012.
14. ↑  Tilastot – Liiga *liiga.fi*.  18.12.2012. Jääkiekon SM-liiga. Viitattu 19.12.2012.
15. ↑  TPS:n superlupaukselle jatkosopimus *Jatkoaika.com*.  9.10.2014. Jatkoaika. Viitattu 11.10.2014.
16. ↑  Nuorten Leijonien valopilkku nousi jo TPS:n kapteenistoon! *suomikiekko.com*.  15.1.2015. Nordic Sport Media. Viitattu 15.3.2015.
17. ↑  Nikkola, Jari: TPS siirtää nuoren timanttinsa A-junioreihin *iltalehti.fi*.  26.2.2015. Alma Media Suomi. Viitattu 12.4.2015.
18. ↑  Tammilehto, Teemu: Mikko Rantanen on Euroopan rankingin paras NHL-lupaus – "Vasta jalka oven väliin" *yle.fi*.  8.4.2015. Yleisradio. Viitattu 12.4.2015.
19. ↑  Avalanche Signs Mikko Rantanen  13.7.2015. Colorado Avalanche. Viitattu 25.7.2015. (englanniksi)
20. ↑  Mikko Rantaselle tulokassopimus Avalancheen *Jatkoaika.com*.  13.7.2015. Jatkoaika. Viitattu 25.7.2015.
21. ↑  Minnesota Wild – Colorado Avalanche – October 8th, 2015 *NHL.com*.  8.10.2015. National Hockey League. Viitattu 10.10.2015. (englanniksi)
22. ↑  Avalanche lähetti suomalaislupauksen farmiin *Jatkoaika.com*.  23.10.2015. Jatkoaika. Viitattu 24.10.2015.
23. ↑  Maailmanmestarit ilmiliekeissä: Rantasen vuoro täräyttää hattutemppu *Jatkoaika.com*.  24.1.2016. Jatkoaika. Viitattu 24.1.2016.
24. ↑  Rantanen ja Vatrano voittivat AHL:n parhaan tulokkaan palkinnon *Jatkoaika.com*.  24.1.2016. Jatkoaika. Viitattu 15.4.2016.
25. ↑  Rantaselle ja Sarokselle tunnustusta – valinnat AHL:n tähdistökentälliseen *Jatkoaika.com*.  6.4.2016. Jatkoaika. Viitattu 15.4.2016.
26. ↑  Frei, Terry: Avalanche’s Mikko Rantanen headed down to San Antonio, essentially for rehab stint *denverpost.com*.  14.10.2016. Digital First Media. Viitattu 12.11.2016. (englanniksi)
27. ↑  NHL-seura passitti loukkaantumisesta kärsineen nuoren suomalaisen farmiin *suomikiekko.com*.  14.10.2016. Nordic Sport Media. Viitattu 12.11.2016.
28. ↑  Mikko Rantanen sai mukavia uutisia NHL-seuralta *suomikiekko.com*.  25.10.2016. Nordic Sport Media. Viitattu 12.11.2016.
29. ↑  Minnesota Wild at Colorado Avalanche – November 5th, 2016 *NHL.com*.  5.11.2016. National Hockey League. Viitattu 12.11.2016. (englanniksi)
30. ↑  Winnipeg Jets – Colorado Avalanche – November 11th, 2016 *NHL.com*.  11.11.2016. National Hockey League. Viitattu 12.11.2016. (englanniksi)
31. ↑  Montréal Canadiens at Colorado Avalanche – February 7th, 2016 *NHL.com*.  7.2.2017. National Hockey League. Viitattu 9.2.2017. (englanniksi)
32. ↑  Statistics *NHL.com*. NHL Enterprises, L.P.. Viitattu 25.5.2017. (englanniksi)
33. ↑  Nuorelle suomalaistähdelle rajua kritiikkiä NHL:ssä – "Pettymys – hänestä huokuu välinpitämättömyys" *suomikiekko.com*.  28.10.2017. Nordic Sport Media. Viitattu 4.6.2018.
34. ↑  Huh huh! Mikko Rantanen kirjoitti huimaa NHL-historiaa *suomikiekko.com*.  23.3.2018. Nordic Sport Media. Viitattu 4.6.2018.
35. ↑  Mikko Rantasen kausi jatkuu pudotuspeleissä – voitti suomalaisten pistepörssin *suomikiekko.com*.  8.4.2018. Nordic Sport Media. Viitattu 4.6.2018.
36. ↑  Neljä suomalaista NHL:n tähdistöotteluun – Patrik Laine jätettiin sivuun *yle.fi*. Viitattu 3.1.2019.
37. ↑
38. ↑  Avalanche beat Penguins for win No. 50, clinch playoff spot  5.4.2022. Broomfield leader. Viitattu 13.4.2022. (englanniksi)[vanhentunut linkki]
39. ↑  Kommentti: Coloradon suomalaiset pahasti pakkasella Tampan helteessä – Mikko Rantanen teki NHL-historiaa *Yle Urheilu*.  21.6.2022. Viitattu 21.6.2022.
40. ↑  Artturi Lehkonen teki sen taas! Näin suomalainen voittomaalitykki ratkaisi maalillaan kuudennen loppuottelun ja Stanley Cupin Coloradolle *Yle*.  27.6.2023. Viitattu 26.5.2023.
41. ↑  Jääkiekko | Mikko Rantanen teki taas suomalaista NHL-historiaa *Helsingin Sanomat*.  10.4.2023. Viitattu 14.4.2023.
42. ↑  Suomalainen syöttöklinikka – Mikko Rantasen neljä syöttöä siivittivät Coloradon supertähdet Peter Forsbergin ennätykseen *Yle Urheilu*.  7.3.2024. Viitattu 8.3.2024.
43. ↑  Mikko Rantanen hirmuvireessä – on lähellä huimaa suomalaistemppua *Yle Urheilu*.  13.3.2024. Viitattu 14.3.2024.
44. ↑  Mikko Rantanen kruunasi upean nousun hattutempullaan – Justus Annunen huippuvireessä Coloradon voittoputken aikana *Yle Urheilu*.  20.3.2024. Viitattu 20.3.2024.
45. ↑  Tammilehto, Teemu: Huippulupaus Leijonien kokoonpanossa – matka kohti MM-kisoja alkaa *yle.fi*.  1.4.2015. Yleisradio. Viitattu 12.4.2015.
46. ↑  Game Summary (pdf)  10.5.2017. IIHF. Viitattu 25.5.2017. (englanniksi)
47. ↑  Tilasto paljastaa hämmentävän faktan Mikko Rantasen pelistä MM-kisoissa *Helsingin Sanomat*.  24.5.2023. Viitattu 27.5.2023.
48. ↑  Best Player of the Game Selected by the Team (pdf)  5.1.2015. IIHF.  Arkistoitu 5.1.2016. Viitattu 12.11.2016. (englanniksi)
49. ↑  Best Player of the Game Selected by the Team (pdf)  5.1.2016. IIHF. Viitattu 12.11.2016. (englanniksi)
50. ↑  Best Player of the Game Selected by the Team (pdf)  27.4.2014. IIHF. Viitattu 12.11.2016. (englanniksi)
51. ↑  Heidät palkittiin maajoukkueiden parhaina pelaajina kaudella 2013–14! *Leijonat.fi*.  4.6.2014. Suomen Jääkiekkoliitto.  Arkistoitu 18.6.2014. Viitattu 24.8.2014.
52. ↑  Urheilulehti 39/2018, Klassinen kausiopas - NHL 2018-2019, SanomaMedia, Helsinki/PunaMusta, Tampere. s. 14. ISSN 2489-4567.
53. ↑  Jääkiekon MM-kisat | Mikko Rantasen luonteesta paljastui piirre, joka on jäänyt lähes täysin piiloon – tällainen on Suomen suurin tähti *Helsingin Sanomat*.  12.5.2023. Viitattu 12.5.2023.

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |